Αχιλλέας Γραβάνης

Ο Αχιλλέας Γραβάνης είναι καθηγητής Φαρμακολογίας στην Ιατρική Σχολή του Πανεπιστημίου Κρήτης και ερευνητής Α' βαθμίδας στο Ινστιτούτο Μοριακής Βιολογίας & Βιοτεχνολογίας του ΙΤΕ.http://www.english.med.uoc.gr/sites/all/arxeia/cv/cv-gravanis-achilleas_en.pdf

Βιογραφικά στοιχεία
Γεννήθηκε το 1958 στη Λάρισα, όπου πέρασε τα παιδικά του χρόνια και ολοκλήρωσε τις εγκύκλιες σπουδές του.

Το 1976 εισήχθη στη Φαρμακευτική σχολή του Πανεπιστημίου Αθηνών και έλαβε πτυχίο το 1980. Εκπόνησε τις διδακτορικές του σπουδές στο University Pierre et Marie Curie, στο Παρίσι (1980-1983). Τα έτη 1983-1986 εργάστηκε ως μεταδιδακτορικός ερευνητής στις Ηνωμένες Πολιτείες Αμερικής, στο Mount Sinai School of Medicine στην Νέα Υόρκη.

Εκλέχθηκε επίκουρος καθηγητής Φαρμακολογίας στο Πανεπιστήμιο Κρήτης το 1986. Τακτικός καθηγητής 1ης βαθμίδας εκλέχθηκε το 2001. Διετέλεσε μέλος της Επιτροπής Προγράμματος Βιοϊατρικής Έρευνας της Ευρωπαϊκής Επιτροπής και Πρόεδρος του Τομεακού Επιστημονικού Συμβουλίου Βιοεπιστημών του Εθνικού Συμβουλίου Έρευνας και Τεχνολογίας (ΕΣΕΤ).

Σήμερα, η ερευνητική ομάδα του αναπτύσσει συνθετικές ενώσεις, αγωνιστές των υποδοχέων των νευροτροφινών, με νευροπροστατευτικές και νευροαναγεννητικές ιδιότητες και πιθανές εφαρμογές στην θεραπευτική αντιμετώπιση των νευροεκφυλιστικών ασθενειών. Επίσης επικεντρώνεται σε τεχνολογίες τρισδιάστατων ικριωμάτων που φιλοξενούν νευρικά βλαστικά κύτταρα (brain one-a-chip) για την ανάπτυξη νευροεμφυτευμάτων για την θεραπευτική βλαβών του νωτιαίου μυελού και του εγκεφαλικού τραύματος.https://www.blod.gr/speakers/grabanis-ahilleas/ Συντονίζει επίσης ερευνητικά έργα -μαζί με συναδέλφους του- που σχετίζονται με πρωτοποριακές τεχνικές για λειτουργικά νευρικά δίκτυα σε μικροτσίπ πυριτίου.https://www.forth.gr/index_main.php?l=g&c=20&i=822https://new-deal.gr/author/?uid=1103https://www.biorxiv.org/content/10.1101/2020.08.02.233338v1.full

Ερευνητικό έργο
Έχει δημοσιεύσει 270 ερευνητικές εργασίες στο Pubmed (h-index: 48). Το έργο του τυγχάνει σήμερα διεθνούς αναγνώρισης και έχει λάβει περισσότερες από 9.400 αναφορές. Είναι συνιδρυτής της spin-off εταιρίας βιοτεχνολογίας Bionaturehttp://hbio.gr/member/bionature, και επιστημονικός συνεργάτης της εταιρίας βιοτεχνολογίας Emulate του Πανεπιστημίου Harvard.

Υπηρέτησε ως μέλος του Επιστημονικού Συμβουλίου του Ελληνικού Ιδρύματος Έρευνας & Καινοτομίας (ΕΛΙΔΕΚ), υπεύθυνος για τις Επιστήμες Ζωής, καθώς και στην Γ.Γ.Ε.Τ.http://www.gsrt.gr/central.aspx?sId=106I465I1243I646I438972&olID=812&neID=813&neTa=_7&ncID=0&neHC=0&tbid=0&lrID=2&oldUIID=aI812I0I106I465I1243I0I2&actionID=load&JScript=1 (Βιοεπιστήμες). Είναι επίσης συνεργαζόμενος ερευνητής στο Κέντρο Ανάπτυξης Φαρμάκων, στο Πανεπιστήμιο Northeastern της Βοστώνης.

Το επιστημονικό έργο και οι δράσεις του έχουν δημοσιευθεί σε πολλά ελληνικά ΜΜΕ και έχει δώσει επιστημονικές διαλέξεις σε πολλά πανεπιστήμια.https://www.ece.ntua.gr/gr/article/269https://www.kathimerini.gr/society/561181705/achilleas-gravanis-ta-emvolia-einai-asfalestata/ Έχει προβεί σε δημόσιες παρεμβάσεις για θέματα των Ανωτάτων Εκπαιδευτικών Ιδρυμάτων, καυτηριάζοντας μείζονα ζητήματα της κατάστασης των πανεπιστημίων στην Ελλάδα. Έχει προβεί σε παρεμβάσεις και έχει δημοσιεύσει άρθρα σχετικά με την πανδημία του COVID-19.https://www.athensvoice.gr/life/health/654565_ahilleas-gravanis-oi-exelixeis-sti-therapeia-toy-koronoioy

Το 2021, συμμετέχει σε Επιτροπή του Ιδρύματος Μποδοσάκη με κύριο θέμα: «Σχέδιο Δράσης για το Πανεπιστήμιο του 2030: Αρχές και Θέσεις».

Επιλεγμένα άρθρα
 "Οι στόχοι της εκπαίδευσης"
 "Κάτω από τον πήχυ στις μεταρρυθμίσεις η κυβέρνηση"
 "Ποιοι εκφράζουν μια διαρκή δημοκρατική εκτροπή"
 "Τα δημόσια νοσοκομεία κάνουν τη διαφορά"

Εξωτερικοί σύνδεσμοι
 Google Scholar, Achille Gravanis
 Dr. Achilleas Gravanis - ResearchGate
 Βιογραφικό σημείωμα δρ. Αχ. Γραβάνη

 Παραπομπές 

Κατηγορία:Έλληνες πανεπιστημιακοί του 21ου αιώνα
Κατηγορία:Καθηγητές Πανεπιστημίου Κρήτης